menštruačné ťažkosti
Dobrý deň prajem , včera som mala taký ružovy vytok na papieri a mala som bolesty aj kŕče v bruchu a dnes ráno som dostala menštruáciu , ale veľmi ma bolia vaječníky , môže té byť vážne?  Ďakujem za odpoveď.
Dobrý deň,
ďakujeme za Vašu otázku.
Nástup menštruácie je častokrát sprevádzaný rôznymi ťažkostami ako je bolesť prsníkov, únava, bolesť v podbrušku a v oblasti vaječníkov, napätie a citlivosť prsníkov a iné.  Bolesť v podbrušku môže byť aj sprievodným javom ovulácie či predmenštruačného syndrómu, pričom zväčša do pár dní odoznie. Môže však signalizovať aj zdravotný problém rôznej príčiny. Najčastejšie túto bolesť sprevádzajú aj iné symptómy, ako napríklad zmena farby a konzistencie výtoku, pálenie pri močení, svrbenie.  Rovnako sa môže bolesť objaviť aj zväčšovaní prítomnej cysty.
Ak by Vaše bolesti neustúpili ani po skončení menštruácie, alebo sa zhoršili, je potrebné kontaktovať Vášho gynekológa. On an základe vyšetrenia zdravotného stavu, určí príčinu Vašich ťažkostí.
Prajem pekný zvyšok dňa.
S pozdravom,
PharmDr. Anna Pacalajová